Park var central i arbejdet med at genrejse den sydkoreanske økonomi gennem eksportorienteret industrialisering. Rhees økonomiske politik havde i høj grad været funderet på import. Da Park kom til magten i 1961, var Sydkoreas [[BNP per indbygger|bruttonationalprodukt per indbygger]] blot 72 [[amerikansk dollar|amerikanske dollar]]. Nordkorea havde det økonomiske og militære overtag på sit naboland i syd. Nordkoreas vækst skyldtes i høj grad kraftværker og kemiske anlæg, som var blevet opførte af japanerne før 2. verdenskrig, men også den økonomiske, tekniske og finansielle bistand, som landet fik fra andre kommuniststater, såsom [[Sovjetunionen]], [[Østtyskland]], [[Polen]] og [[Folkerepublikken Kina]].
Titler Politik Historie Politiske_embeder